Source: https://www.teleoff.gov.sk/1324-sk/rozhodnutie-1-stupna/
Timestamp: 2019-02-22 22:53:24+00:00
Document Index: 12577387

Matched Legal Cases: ['§ 6', '§ 5', '§ 6', '§ 17', '§ 18', '§ 16', '§ 18', '§ 19', '§ 20', '§ 22', '§ 20', '§ 21', '§ 22', '§ 22', '§ 16', '§ 18', '§ 19', '§ 20', '§ 21', '§ 16', '§ 16', '§ 4', '§ 28', '§ 4', '§ 28', '§ 21', '§ 21', '§ 16', '§ 10', '§ 18', '§ 17', '§ 16', '§ 10', '§ 18', '§ 27', '§ 16', '§ 18', '§ 18', '§ 17', '§ 18', '§ 17', '§ 18', '§ 33', '§ 32', '§ 34', '§ 33', '§ 32', '§ 34', '§ 22', '§ 14', '§ 22', '§ 22', '§ 22', '§ 10', '§ 10', '§ 72', '§ 22', '§ 24', '§ 72']

Číslo: 1707/14/2009 v Bratislave, 31. augusta 2009
Telekomunikačný úrad Slovenskej republiky, odbor ekonomickej regulácie (ďalej len „úrad“), ako orgán štátnej správy príslušný na konanie podľa § 6 ods. 1 písm. b) a ods. 3 písm. a) zákona č. 610/2003 Z. z. o elektronických komunikáciách v znení neskorších predpisov (ďalej len „zákon o elektronických komunikáciách“) a podľa § 5 a § 6 ods. 2 zákona č. 71/1967 Zb. o správnom konaní v znení neskorších predpisov (ďalej len „správny poriadok“), rozhodol v konaní so spoločnosťou Telefónica O2 Slovakia, s.r.o. so sídlom Einsteinova 24, 851 01 Bratislava, IČO 35 848 863 vo veci určenia významného podniku podľa § 17 ods. 1 zákona o elektronických komunikáciách a uloženia povinností podľa § 18 až 22 zákona o elektronických komunikáciách na veľkoobchodnom trhu služby ukončenia volania v jednotlivých verejných mobilných telefónnych sieťach, ktorá spočíva v prenose volania smerovaného ku koncovému užívateľovi mobilnej telefónnej služby z bodu prepojenia medzi mobilnými sieťami alebo medzi mobilnou sieťou a pevnou sieťou do koncového bodu v mobilnej telefónnej sieti určeného špecifickou sieťovou adresou (ďalej len „veľkoobchodný trh č. 9“) takto:
1) spoločnosť Telefónica O2 Slovakia, s.r.o., so sídlom Einsteinova 24, 851 01 Bratislava (ďalej len „spoločnosť Telefónica O2 Slovakia“) má podľa § 16 ods. 3 zákona o elektronických komunikáciách na veľkoobchodnom trhu č. 9 také postavenie, že nie je vystavená efektívnej súťaži a ekonomický vplyv jej v podstatnom rozsahu dovoľuje správať sa nezávisle od konkurentov a užívateľov, teda spoločnosť Telefónica O2 Slovakia je významným podnikom na veľkoobchodnom trhu č. 9;
2) ukladá spoločnosti Telefónica O2 Slovakia ako významnému podniku na veľkoobchodnom trhu č. 9:
a) povinnosť transparentnosti prístupu podľa § 18 zákona o elektronických komunikáciách. Spoločnosť Telefónica O2 Slovakia je povinná zverejniť najneskôr do 60 dní odo dňa nadobudnutia právoplatnosti tohto rozhodnutia na svojej verejne dostupnej internetovej stránke informácie z jednotlivých zmlúv o prepojení uzatvorených do dňa právoplatnosti tohto rozhodnutia a pri zmluvách o prepojení uzatvorených po dni právoplatnosti tohto rozhodnutia do 45 dní odo dňa uzatvorenia zmluvy o prepojení, týkajúce sa:
IV. popisu jednotlivých kategórií vnútroštátnych volaní ukončených v sieti spoločnosti Telefónica O2 Slovakia, vrátane cien za tieto volania,
V. rozsahu doplnkových služieb poskytovaných spoločnosťou Telefónica O2 Slovakia, vrátane cien za tieto služby,
b) povinnosť nediskriminácie prístupu podľa § 19 ods. 1 a ods. 2 zákona o elektronických komunikáciách. Na základe povinnosti nediskriminácie je spoločnosť Telefónica O2 Slovakia povinná uplatňovať pri poskytovaní služby ukončenia volania vo svojej verejnej mobilnej telefónnej sieti voči iným podnikom porovnateľné podmienky za porovnateľných okolností a poskytovať informácie a služby iným podnikom za rovnakých podmienok a s rovnakou kvalitou, ako keby ich využívala pre vlastnú potrebu, alebo ich poskytovala podniku v postavení ovládanej osoby alebo podniku, v ktorom má právo spolurozhodovať,
c) povinnosť viesť oddelenú evidenciu podľa § 20 ods. 1 zákona o elektronických komunikáciách a to tak, aby táto poskytla úradu objektívne a prehľadné informácie o skutočnej štruktúre a výške nákladov, výnosov a vloženého kapitálu, ktoré súvisia s poskytovaním služby ukončenia volania v sieti spoločnosti Telefónica O2 Slovakia. Náklady, výnosy a objem vloženého kapitálu na službu ukončenia volania v sieti spoločnosti Telefónica O2 Slovakia musia vychádzať z účtovnej závierky spoločnosti Telefónica O2 Slovakia overenej audítorom. Pri alokácii nákladov na službu ukončenia volania sa vychádza z princípu nákladovej príčinnosti, to znamená, že do nákladov na službu ukončenia volania sa započítajú iba tie náklady, ktoré vznikli v súvislosti s poskytovaním tejto služby. Náklady budú priradené metódou ABC (activity based costing). Náklady musia byť členené v súlade s metódou kalkulácie cien, ktorú úrad podľa § 22 ods. 1 zákona o elektronických komunikáciách vydá samostatným rozhodnutím, ktoré uverejní vo vestníku úradu. Informácie o nákladoch, výnosoch a vloženom kapitále za predchádzajúce účtovné obdobie spolu s podrobným popisom alokácie nákladov, vrátane použitých alokačných postupov spolu s podrobnou špecifikáciou priamych nákladov (náklady, ktoré je možné priamo priradiť na služby ukončenia volaní), nepriamych nákladov súvisiacich so službami ukončenia volaní (náklady vzťahujúce sa na činnosti, ktoré súvisia so službami ukončenia volaní) a ostatných spoločných, resp. režijných nákladov (náklady, ktoré nie je možné alokovať na služby ukončenia volaní, avšak sú z hľadiska fungovania spoločnosti nevyhnutné) v súlade s metódou kalkulácie cien rešpektujúc zásady proporcionality, transparentnosti a regulačných cieľov, je spoločnosť Telefónica O2 Slovakia povinná podľa § 20 ods. 2 zákona o elektronických komunikáciách predložiť úradu vždy najneskôr do 30.06. nasledujúceho roka spolu s účtovnou závierkou spoločnosti Telefónica O2 Slovakia overenou audítorom.Informácie o nákladoch, výnosoch a vloženom kapitále vo vyššie uvedenom členení spolu s účtovnou závierkou spoločnosti Telefónica O2 Slovakia overenou audítorom za rok 2008 je spoločnosť Telefónica O2 Slovakia povinná predložiť úradu najneskôr do 30 dní odo dňa právoplatnosti samostatného rozhodnutia, ktorým sa určuje metóda kalkulácie cien za služby ukončenia volania vo verejnej mobilnej telefónnej sieti významného podniku,
d) povinnosť včas a za primeraných a objektívnych podmienok splniť odôvodnenú a opodstatnenú žiadosť o používanie určitých prvkov siete a pridružených prostriedkov a o prepojenie sietí podľa § 21 zákona o elektronických komunikáciách. Spoločnosť Telefónica O2 Slovakia je povinná:
e) povinnosť nákladovej orientácie cien za ukončenie volania vo verejnej mobilnej telefónnej sieti spoločnosti Telefónica O2 Slovakia podľa § 22 ods. 1 zákona o elektronických komunikáciách. Spoločnosť Telefónica O2 Slovakia je povinná stanoviť cenu za veľkoobchodnú službu ukončenie hlasového volania vo verejnej mobilnej telefónnej sieti spoločnosti Telefónica O2 Slovakia tak, aby táto obsahovala iba náklady spojené s poskytovaním tejto služby, a aby do tejto ceny neboli započítané aj tie náklady, ktoré s touto službou nesúvisia, podľa metódy kalkulácie cien určenej úradom samostatným rozhodnutím, ktoré úrad podľa § 22 ods. 1 zákona o elektronických komunikáciách uverejní vo vestníku úradu.
Na základe výsledkov prvého kola analýzy veľkoobchodného trhu č. 9 boli spoločnosť Orange Slovensko, a.s. (ďalej len „spoločnosť Orange Slovensko“) rozhodnutiami úradu č. 515/14/2005 zo dňa 07.07.2005 a č. 59/01/2006 zo dňa 10.07.2006 a spoločnosť T-Mobile Slovensko, a.s. (ďalej len „spoločnosť T-Mobile Slovensko) rozhodnutiami úradu č. 514/14/2005 zo dňa 07.07.2005 a č. 60/01/2006 zo dňa 10.07.2006 určené podľa § 16 ods. 3 zákona o elektronických komunikáciách za významný podnik na veľkoobchodnom trhu ukončenia volania v jednotlivých verejných mobilných telefónnych sieťach a zároveň im boli uložené povinnosti podľa § 18 zákona o elektronických komunikáciách - povinnosť transparentnosti prístupu, podľa § 19 ods. 1 a 2 zákona o elektronických komunikáciách - povinnosť nediskriminácie prístupu, podľa § 20 ods. 1 zákona o elektronických komunikáciách - povinnosť viesť oddelenú evidenciu a podľa § 21 zákona o elektronických komunikáciách - povinnosť včas a za primeraných a objektívnych podmienok splniť odôvodnenú a opodstatnenú žiadosť o používanie určitých prvkov siete a pridružených prostriedkov a o prepojenie sietí.
V roku 2007 úrad písomne oznámil podnikom poskytujúcim služby v mobilnej verejnej telefónnej sieti, že začína analyzovať veľkoobchodný trh č. 9. Podľa § 16 ods. 1 až 3 zákona o elektronických komunikáciách bolo cieľom opakovanej analýzy zistiť, či na veľkoobchodnom trhu č. 9 je efektívna súťaž, či nápravné opatrenia podľa osobitných predpisov sú dostatočné na jej zabezpečenie a či pôsobí na veľkoobchodnom trhu č. 9 taký podnik, ktorý sám alebo spoločne s inými podnikmi má na predmetnom trhu také postavenie, že nie je vystavený efektívnej súťaži a ekonomický vplyv mu v podstatnom rozsahu dovoľuje správať sa nezávisle od konkurentov a užívateľov (ďalej len „významný podnik“).
Úrad pri posudzovaní, či má nejaký podnik na určitom trhu významný vplyv, vyhodnocuje kritériá týkajúce sa príslušného analyzovaného relevantného trhu podľa § 16 ods. 4 zákona o elektronických komunikáciách. Všetky závery a vyhodnotenia, ku ktorým úrad dospel, boli vykonané na základe podkladov a informácií získaných od oslovených podnikov: Telefónica O2 Slovakia, Orange Slovensko a T-Mobile Slovensko.
Úrad na základe výsledkov analýzy dospel k záveru, že na veľkoobchodnom trhu č. 9 nie je efektívna súťaž a spoločnosť Telefónica O2 Slovakia má na trhu služby ukončenia volania vo verejnej mobilnej telefónnej sieti spoločnosti Telefónica O2 Slovakia významný vplyv a také postavenie, že nie je vystavená efektívnej súťaži a ekonomický vplyv jej v podstatnom rozsahu dovoľuje správať sa nezávisle od konkurentov a užívateľov.
Službu ukončenia volania v jednotlivých verejných mobilných telefónnych sieťach môže poskytovať výhradne iba ten podnik, do siete ktorého je pripojený volaný účastník. V podmienkach Slovenskej republiky to znamená, že službu ukončenia volania v sieti spoločnosti Orange Slovensko môže poskytnúť výhradne spoločnosť Orange Slovensko, službu ukončenia volania v sieti spoločnosti Telefónica O2 Slovakia môže poskytnúť výhradne spoločnosť Telefónica O2 Slovakia a službu ukončenia volania v sieti spoločnosti T-Mobile Slovensko môže poskytnúť výhradne spoločnosť T-Mobile Slovensko. Ak koncový užívateľ (bez ohľadu na to, či ide o volanie z pevnej alebo mobilnej verejnej telefónnej siete) uskutočňuje volanie s cieľom dovolať sa účastníkovi v sieti spoločnosti Telefónica O2 Slovakia, musí mať podnik, v ktorého sieti zostavuje koncový užívateľ volanie, prístup k službe ukončenia volania v sieti spoločnosti Telefónica O2 Slovakia, čiže musí byť prepojený so sieťou spoločnosti Telefónica O2 Slovakia. To isté platí aj pre spoločnosti T-Mobile Slovensko a Orange Slovensko.
Na základe pripomienok dotknutých strán úrad presunul vyhodnotenie trhových podielov vypočítaných na základe počtu aktívnych zákazníkov vo všetkých mobilných telefónnych sieťach, resp. výnosov za ukončenie volania a počtu terminovaných minút vo všetkých verejných mobilných telefónnych sieťach do časti „II. Analýza a kapitoly 2.2. Vyhodnotenie kritérií pre posúdenie významného podniku – kritérium d) vyhodnotenie zodpovedajúcej vyjednávacej sily na strane dopytu“.
Názov tohto kritéria nebol presne preložený z SMP Guidelines (recitál 78) a transponovaný do zákona o elektronických komunikáciách. Podľa názoru úradu vlastníctvo unikátneho zariadenia a infraštruktúra, ktorá nie je ľahko duplikovateľná sú pojmy, ktoré sú si veľmi príbuzné.
V zákone č. 136/2001 o ochrane hospodárskej súťaže v znení neskorších predpisov je unikátne zariadenie definované ako zariadenie, infraštruktúra alebo jej časť, miesto alebo právo, ktorých vybudovanie alebo nadobudnutie iným podnikateľom nie je objektívne možné a bez prístupu ku ktorému alebo bez uplatnenia ktorého by došlo, alebo mohlo dôjsť k obmedzeniu súťaže na príslušnom relevantnom trhu.
Podľa § 4 ods. 10 zákona o elektronických komunikáciách je prepojenie osobitný druh prístupu medzi poskytovateľmi verejných sietí.
Úrad posudzoval v tomto kritériu unikátne zariadenie ako infraštruktúru, ktorej vybudovanie nie je objektívne možné resp. táto infraštruktúra nie je jednoducho duplikovateľná a bez prístupu k nej, resp. v tomto prípade prepojenia s ňou, by došlo alebo mohlo dôjsť k obmedzovaniu súťaže. K vyhodnoteniu tohto kritéria úrad uvádza:
- Vybudovanie vlastnej verejnej mobilnej telefónnej siete iným podnikom nie je objektívne možné, táto sieť nie je ľahko duplikovateľná vzhľadom k tomu, že úrad nemôže prideliť voľné frekvencie pre ďalšieho mobilného operátora, pretože boli rozdelené medzi už existujúcich operátorov a v súčasnosti úrad ani neplánuje vypísať výberové konanie na pridelenie frekvencií potrebných na poskytovanie verejných mobilných telefónnych služieb. Vzhľadom na uvedené sa nedá predpokladať vstup nového mobilného operátora na predmetný trh v časovom horizonte do obdobia vykonania najbližšej analýzy na prevádzkovanie verejnej mobilnej telefónnej siete.
Od roku 2007 na veľkoobchodnom trhu č. 9 pôsobí aj spoločnosť Telefónica O2 Slovakia, ktorá mala na konci roka 2007 trhový podiel podľa počtu aktívnych zákazníkov 4,7%, pričom jej konkurenti na trhu zaznamenali k 31.12.2007 mierne poklesy trhových podielov. Spoločnosti Orange Slovensko mierne klesol jej trhový podiel na 55,3% a spoločnosti T-Mobile Slovensko klesol jej trhový podiel na 40,0%. K 31.12.2008 podiel spoločnosti Telefónica O2 Slovakia mierne stúpol na 5,9%, spoločnosti T-Mobile Slovensko podiel tiež mierne stúpol na 41,1% a podiel spoločnosti Orange Slovensko naopak mierne klesol na 53,0%. K 30.06.2009 trhové podiely spoločností T-Mobile Slovensko a Orange Slovensko opäť mierne klesli, u spoločnosti T-Mobile Slovensko na 40,5% a u spoločnosti Orange Slovensko na 52,0%. Naopak spoločnosti Telefónica O2 Slovakia trhový podiel podľa počtu aktívnych zákazníkov k 30.06.2009 mierne stúpol na 7,5%, ale naďalej zostávavýrazne najnižší (5 násobne menší ako podiel spoločnosti T-Mobile Slovensko a 6,9 násobne menší ako podiel spoločnosti Orange Slovensko).
Graf č. 02 znázorňuje vývoj trhových podielov podľa počtu terminovaných minút od roku 2004 do 30.06.2009. Za toto celé sledované obdobie, dokonca ani po vstupe tretieho mobilného operátora na trh, nepoklesol trhový podiel vypočítaný na základe počtu terminovaných minút ani spoločnosti Orange Slovensko a ani spoločnosti T-Mobile Slovensko pod úroveň 45,0%. Spoločnosť Telefónica O2 Slovakia mala ku koncu roka 2007 trhový podiel vypočítaný na základe terminovaných minút len necelé 2,4%, čo bol v porovnaní s oboma väčšími operátormi 20 násobne menší podiel, vzhľadom k tomu, že spoločnosť T-Mobile Slovensko dosiahla ku koncu roka 2007 48,6% a spoločnosť Orange Slovensko 49,0% trhový podiel vypočítaný na základe počtu terminovaných minút. Ku koncu roka 2008 trhový podiel spoločnosti Telefónica O2 Slovakia mierne stúpol na 6,4% a ostatným spoločnostiam trhové podiely mierne klesli, spoločnosť T-Mobile Slovensko dosahovala k 31.12.2008 47,2% a spoločnosť Orange Slovensko k tomu istému dátumu 46,4% trhový podiel. Podľa kritéria počtu terminovaných minút mala spoločnosť Telefónica O2 Slovakia na predmetnom trhu výrazne najnižší trhový podiel a napriek tomu, že jej za posledný rok mierne stúpol, stále bol viac ako 7 násobne menší, ako mali na predmetnom trhu jej konkurenti. Trhový podiel spoločnosti Telefónica O2 Slovakia vypočítaný podľa počtu terminovaných minút k 30.06.2009 opäť mierne stúpol na 9,7%, čo predstavuje takmer 4,5 násobne menší podiel ako dosahujú jej konkurenti, vzhľadom k tomu, že spoločnosť Orange Slovensko mala k 30.06.2009 trhový podiel na úrovni 45,0% a spoločnosť T-Mobile Slovensko na úrovni 45,3%.
Podiely spoločností Orange Slovensko a T-Mobile Slovensko vo všetkých verejných mobilných telefónnych sieťach podľa vyššie uvedených ukazovateľov sa ani vstupom spoločnosti Telefónica O2 Slovakia výrazne nezmenili, keďže v sledovanom období neklesli pod úroveň 40,0%.
Na základe pripomienky spoločnosti Telefónica O2 Slovakia počas národných konzultácií úrad doplnil do analýzy svoje stanovisko k rozdielu v trhových podieloch spoločnosti Telefónica O2 Slovakia vo všetkých verejných mobilných telefónnych sieťach podľa počtu terminovaných minút a počtu výnosov z ukončenia volania za rok 2007 a trhového podielu spoločnosti Telefónica O2 Slovakia vo všetkých verejných mobilných telefónnych sieťach podľa počtu aktívnych zákazníkov. Úrad zastáva názor, že tento rozdiel bol spôsobený marketingovou stratégiou spoločnosti Telefónica O2 Slovakia, keď ponúkala zákazníkom v kampani „O2 Jednotka“ SIM kartu s kreditom za symbolickú cenu, ako aj ďalšími výhodami ako napr. volania vo vlastnej sieti za 2 Sk/min natrvalo, alebo možnosť získania dvojnásobnej výšky kreditu pri prvom dobití kreditu v stanovenej lehote. Výsledkom tejto marketingovej stratégie bol nárast počtu aktívnych zákazníkov, z ktorých mnohí nepoužívali tieto SIM karty, prípadne ich využívali len veľmi málo, takže na tieto karty neprichádzali volania z iných sietí a tak negenerovali v takom rozsahu ani počet terminovaných minút, ani výnosy z ukončenia volaní v sieti spoločnosti Telefónica O2 Slovakia. Tieto SIM karty sa neskôr stali neaktívne, a tak popri registrácii nových zákazníkov súčasne dochádzalo k úbytku starých zákazníkov, preto podiel aktívnych zákazníkov v roku 2008 stúpol len o 1,2 %. Postupne sa v roku 2008 tento rozdiel v trhových podieloch spoločnosti Telefónica O2 Slovakia vo všetkých verejných mobilných telefónnych sieťach podľa počtu terminovaných minút a počtu výnosov z ukončenia volania s trhovým podielom spoločnosti Telefónica O2 podľa počtu aktívnych zákazníkov vo všetkých verejných mobilných telefónnych sieťach vyrovnal.
Vyjednávaciu silu porovnateľnú so spoločnosťami T-Mobile Slovensko a Orange Slovensko z hľadiska trhových podielov vo všetkých verejných mobilných telefónnych sieťach má najväčší pevný slovenský operátor spoločnosť Slovak Telekom, a.s.
Vyjednávacia sila ostatných spoločností pôsobiacich na trhu verejnej telefónnej služby je zanedbateľná, vzhľadom na počet ich koncových užívateľov.
Z uvedeného vyplýva, že mobilní operátori s veľkým počtom koncových užívateľov (spoločnosti Orange Slovensko a T-Mobile Slovensko) majú väčšiu vyjednávaciu silu ako alternatívni pevní operátori, prípadne spoločnosť Telefónica O2 Slovakia, ktorá vstúpila na trh v roku 2007 (a ešte stále výrazne zaostáva za svojou konkurenciou v počte svojich zákazníkov, počte terminovaných minút a aj vo výške výnosov z terminácie volaní vo svojej sieti).
Tvrdenie úradu potvrdzuje aj skutočnosť, že napriek § 28 zákona o elektronických komunikáciách, podľa ktorého je poskytovateľ povinný viesť rokovania o prepojení sietí a prepojiť siete v primeranej lehote a za primeraných podmienok, doposiaľ spoločnosť Telefónica O2 Slovakia, ako jediná nemá uzatvorený dodatok k zmluve o prepojení sietí ani so spoločnosťou T-Mobile Slovensko a ani so spoločnosťou Orange Slovensko, pričom jediným sporným bodom je cena za ukončenie volania.
Úrad opakovane uvádza, že vybudovanie vlastnej verejnej mobilnej siete iným podnikom nie je objektívne možné, pretože úrad nemôže prideliť voľné frekvencie pre ďalšieho mobilného operátora, vzhľadom k tomu, že už boli rozdelené medzi existujúcich operátorov a v súčasnosti úrad ani neplánuje vypísať výberové konanie na pridelenie frekvencií potrebných na poskytovanie verejných mobilných telefónnych služieb a nedá sa predpokladať ani vstup nového mobilného operátora na predmetný trh v časovom horizonte do obdobia vykonania najbližšej analýzy na prevádzkovanie verejnej mobilnej telefónnej siete.
Každý poskytovateľ služieb na relevantnom trhu ukončenia volaní v jednotlivých verejných mobilných sieťach má 100% trhový podiel vo svojej vlastnej sieti, teda spoločnosť Orange Slovensko má 100% podiel na trhu ukončenia volania vo svojej vlastnej sieti, spoločnosť Telefónica O2 Slovakia má tiež 100% podiel na trhu ukončenia volania vo svojej vlastnej sieti a rovnako spoločnosť T-Mobile Slovensko má 100% podiel na trhu ukončenia volania vo svojej vlastnej sieti.
Napriek tomu, že ceny za ukončenie volania v jednotlivých verejných mobilných sieťach vyjadrené v slovenských korunách za minútu sa v roku 2008 oproti roku 2007 znížili o viac ako 8 %, tie isté terminačné poplatky prepočítané na eurá za minútu majú naopak rastúci trend, čo je spôsobené posilňovaním výmenného kurzu slovenskej koruny voči euru v sledovanom období. Začiatkom júla 2008 Rada Európskej únie na úrovni ministrov financií členských štátov Európskej únie stanovila neodvolateľný prepočítavací koeficient medzi eurom a slovenskou korunou, tzv. konverzný kurz na úrovni 1 € = 30,1260 Sk a vsúlade s predchádzajúcim rozhodnutím Rady, Slovenská republika sa dňom 01.01.2009 stala súčasťou eurozóny, v poradí 16. krajinou Európskej únie, ktorá používa spoločnú menu euro. Úrad na základe vyššie uvedeného nepokladá vplyv posilňovania slovenskej koruny v období od roka 2005 do roku 2008 na súčasnú výšku poplatkov za ukončenie volania v mobilných verejných telefónnych sieťach, a jej posudzovanie z pohľadu do budúcnosti, za tak významný, aby mal dôvod neuložiť cenovú reguláciu na tomto trhu. Zníženie poplatkov za ukončenie volania vo verejných mobilných telefónnych sieťach by malo mať pozitívny vplyv na maloobchodné ceny hlasových volaní do verejných mobilných telefónnych sietí, čo by bolo prínosom pre koncových užívateľov.
Priemerný minútový poplatok za ukončenie volania v mobilnej sieti k 01.01.2008 v Euro
Priemerný minútový poplatok za ukončenie volania v mobilnej sieti k 01.01.2009 v Euro
K dohode o výške terminačných poplatkov na rok 2009 medzi spoločnosťami T-Mobile Slovensko a Orange Slovensko na strane jednej a spoločnosťou Telefónica O2 Slovakia na strane druhej doposiaľ nedošlo. Rokovania o poplatkoch za ukončenie volaní vo verejných mobilných telefónnych sieťach sa začali v auguste 2008. Prvá navrhovaná cena za ukončenie volania v sieťach spoločností T-Mobile Slovensko a Orange Slovensko navrhovaná týmito mobilnými operátormi bola na úrovni 0,0996 EUR/min (3,00 Sk/min), čo spoločnosť Telefónica Slovakia O2 odmietla a navrhla cenu za ukončenie volania na úrovni 0,0697 EUR/min (2,10 Sk/min) v sieťach spoločností T-Mobile Slovensko a Orange Slovensko a 0,0963 EUR/min (2,90 Sk/min) za ukončenie volaní v mobilnej verejnej telefónnej sieti spoločnosti Telefónica Slovakia O2, čo odmietli spoločnosti T-Mobile Slovensko a Orange Slovensko. Asymetria v návrhu spoločnosti Telefónica by predstavovala 0,0266 EUR/min (0,80 Sk/min).
Koncom novembra 2008 spoločnosti T-Mobile Slovensko a Orange Slovensko podpísali dohodu na postupnom znižovaní poplatkov za ukončenie volaní vo svojich mobilných verejných telefónnych sieťach (glide path) na úrovni:
Spoločnosť Telefónica Slovakia O2 má k dnešnému dňu podpísanú dohodu o cene za ukončenie volaní v jej sieti na úrovni 0,1029 EUR/min (3,10 Sk/min) s dvomi pevnými operátormi spoločnosťou Slovak Telekom, a.s. a spoločnosťou GTS Slovakia, a.s.
Vzhľadom na dlhodobú a pretrvávajúcu neexistenciu dohody o cenách za prepojenie a možnosť ohrozenia záujmov koncových užívateľov úrad vydaním predbežného opatrenia č. 1324/14/2009 zo dňa 31.07.2009 určil výšku poplatkov za prepojenie – ukončenie volaní vo verejnej mobilnej telefónnej sieti, ktoré si majú vzájomne účtovať spoločnosti Orange Slovensko a Telefónica O2 Slovakia a vydaním predbežného opatrenia č. 1325/14/2009 zo dňa 31.07.2009 určil výšku poplatkov za prepojenie – ukončenie volaní vo verejnej mobilnej telefónnej sieti, ktoré si majú vzájomne účtovať spoločnosti T–Mobile Slovensko a Telefónica O2 Slovakia od 01.08.2009. Na základe uvedených rozhodnutí o predbežnom opatrení sú spoločnosti Orange Slovensko a T–Mobile Slovensko povinné účtovať spoločnosti Telefónica O2 Slovakia za prepojenie cenu 0,0792 EUR/min (2,39 Sk/min) a spoločnosť Telefónica O2 Slovakia uvedeným spoločnostiam cenu 0,0925 EUR/min (2,79 Sk/min). Spoločnosti Orange Slovensko a T–Mobile Slovensko podali voči predmetným predbežným rozhodnutiam v zákonnej lehote rozklad.
Výška ceny za ukončenie minúty volania v sieťach spoločností Orange Slovensko a T–Mobile Slovensko uložená v rozhodnutí o predbežnom opatrení vychádza z váženého priemeru cien za ukončenie volania v mobilných sieťach na trhoch 32 európskych štátov k 01.01.2009, uverejneného v dokumente Skupiny európskych regulátorov MTR Benchmark Snapshot - ERG (09) 23_final_090604. Asymetria vo výške 0,0133 EUR/min (0,40 Sk/min) v prospech spoločnosti Telefónica O2 Slovakia je dočasným riešením v záujme dosiahnutia rozvoja efektívnej súťaže na trhu mobilnej komunikácie v Slovenskej republike.
Graf č. 07. Percentuálne vyjadrenie výšky nákladov na ukončenie národných odchádzajúcich volaní z celkového počtu výnosov z národných odchádzajúcich volaní z verejnej mobilnej telefónnej siete
a) Službu ukončenia volania v jednotlivých verejných mobilných telefónnych sieťach môže poskytovať výhradne iba ten podnik, do siete ktorého je pripojený volaný účastník. Každý podnik vo vzťahu k jeho veľkoobchodnej ponuke ukončenia volania v jeho vlastnej sieti má 100 % podiel na trhu a vzhľadom na nezastupiteľnosť tejto ponuky mu nemôže konkurovať na predmetnom relevantnom trhu žiaden iný podnik. Z uvedeného vyplýva, že aj spoločnosť Telefónica O2 Slovakia a aj spoločnosti T-Mobile Slovensko a Orange Slovensko majú 100 % trhový podiel na trhu ukončenia volania vo svojej vlastnej sieti.
b) Verejné mobilné telefónne siete spoločností Telefónica O2 Slovakia, T-Mobile Slovensko a Orange Slovensko sú siete, ktoré nie sú ľahko duplikovateľné.
c) Existujúca verejná mobilná telefónna sieť prevádzkovaná spoločnosťami Telefónica O2 Slovakia, T-Mobile Slovensko a Orange Slovensko predstavuje síce technologickú výhodu, ale ani jeden z podnikov pôsobiacich na predmetnom relevantnom trhu nedisponuje takou trvalou technologickou výhodou v porovnaní s iným podnikom pôsobiacim na tomto trhu, aby mu to poskytovalo trvalú konkurenčnú výhodu.
d) Úrad porovnal vyjednávaciu silu operátorov na základe vývoja trhových podielov vo všetkých verejných mobilných telefónnych sieťach podľa: počtu aktívnych účastníkov, počtu ukončených minút a výšky výnosov z ukončenia volaní.
Spoločnosť T-Mobile Slovensko dosiahla k 31.12.2008 41,1% trhový podiel podľa počtu aktívnych užívateľov, 47,2% trhový podiel podľa počtu ukončených minút a 46,9% trhový podiel podľa výšky výnosov z ukončenia volaní vo svojej vlastnej sieti.
Na základe vyhodnotenia podielov vo všetkých verejných mobilných telefónnych sieťach úrad konštatuje, že spoločnosti Orange Slovensko aj T-Mobile Slovensko disponujú podstatne väčšou vyjednávacou silou pri rokovaniach o podmienkach prepojenia, či výške terminačných poplatkov ako spoločnosť Telefónica O2 Slovakia. Vyjednávacia sila spoločnosti Telefónica O2 Slovakia je obmedzená.
g) Spoločnosti Telefónica O2 Slovakia, T-Mobile Slovensko a Orange Slovensko dosahujú úspory z rozsahu, pričom spoločnosť Telefónica O2 Slovakia dosahuje výrazne nižšie úspory z rozsahu ako jej konkurenti.
k) Na trhu ukončenia volania v sieti spoločností Telefónica O2 Slovakia, T-Mobile Slovensko a Orange Slovensko potenciálna konkurencia neexistuje, a teda nemá vplyv na správanie týchto spoločností.
l) Vstupu ďalšieho prevádzkovateľa verejnej mobilnej telefónnej siete bránia strategické, ekonomické, časové a technické prekážky. Vzhľadom k tomu, že úrad neplánuje vyhlásenie výberového konania na ďalšieho mobilného operátora, pretože nemá voľné frekvencie, ktoré by mu mohol prideliť, vstup ďalšieho mobilného operátora na predmetný trh v súčasnosti, ani v blízkej budúcnosti nie je možný.
Spoločnosť Telefónica O2 Slovakia je významným podnikom na trhu ukončenia volania vo verejnej mobilnej telefónnej sieti spoločnosti Telefónica O2 Slovakia.
Transparentnosť prepojenia je základným predpokladom pre zabezpečenie nediskriminácie prepojenia, ktorá je ďalšou z povinností uložených spoločnosti Telefónica O2 Slovakia. Základným princípom nediskriminácie je, že významný podnik je povinný uplatňovať voči iným podnikom porovnateľné podmienky za porovnateľných okolností a poskytovať informácie a služby iným podnikom za rovnakých podmienok a s rovnakou kvalitou, ako keby ich využíval pre vlastnú potrebu alebo ich poskytoval podniku v postavení ovládanej osoby alebo podniku, v ktorom má právo spolurozhodovať. Neuloženie povinnosti nediskriminácie by mohlo mať za následok možnosť uplatňovania diskriminačných podmienok, s cieľom vylúčiť alebo obmedziť súťaž. Úrad zastáva názor, že ukončenie volaní majú významné podniky poskytovať tak fixným ako aj mobilným operátorom za tých istých podmienok, vrátane ceny. Uloženie transparentnosti a následnej nediskriminácie je účinným nástrojom na zabezpečenie rovnakých podmienok pri poskytovaní tých istých služieb.
Podľa § 4 ods. 10 zákona o elektronických komunikáciách prepojenie je osobitný druh prístupu medzi poskytovateľmi verejných sietí. Vo vzťahu k tomuto relevantnému trhu ide o prepojenie za účelom ukončenia volania vo verejných mobilných telefónnych sieťach. Napriek tomu, že § 28 zákona o elektronických komunikáciách hovorí o povinnosti rokovať o prepojení sietí, úrad explicitne uložil povinnosť viesť rokovania v dobrej viere s inými podnikmi žiadajúcimi o prepojenie podľa § 21 ods. 1 písm. d) zákona o elektronických komunikáciách, pretože absencia tejto povinnosti by mohla dočasne alebo trvalo vylúčiť súťaž na trhu poskytovania mobilných hlasových služieb a uloženia tejto povinnosti má svoje opodstatnenie v dočasnej ochrane podnikov pri absencii zmluvných vzťahov týkajúcich sa prepojenia. Plnenie povinnosti zabezpečiť otvorený prístup k rozhraniam, protokolom a kódovacím zariadeniam, ktoré sú potrebné na prevádzkyschopnosť služieb alebo služieb virtuálnych sietí podľa § 21 ods. 1 písm. e) zákona o elektronických komunikáciách je nevyhnutným predpokladom pre zriadenie úspešného prepojenia sietí. Táto povinnosť sa má z časového hľadiska aplikovať skôr do budúcnosti, smerom k novým záujemcom o prepojenie s významným podnikom na trhu, resp. pri rozšírení kapacity alebo rozsahu už existujúceho prepojenia.
Úrad uložil povinnosť nákladovej orientácie cien za ukončenie volania vo verejnej mobilnej telefónnej sieti spoločnosti Telefónica O2 Slovakia vzhľadom k tomu, že na základe opakovanej analýzy identifikoval nasledujúce súťažné problémy na predmetnom relevantnom trhu:
- spoločnosť Telefónica O2 Slovakia v čase prebiehajúcich národných konzultácií navrhovala zvýšenie miery asymetrie oproti roku 2008 z 0,0033 EUR/min (0,10 Sk/min) na úroveň 0,025 EUR/min (0,75 Sk/min), čo je 750 %-né zvýšenie asymetrie, čo nie sú ochotné akceptovať spoločnosti Orange Slovensko a T-Mobile Slovensko.
Úrad súčasne konštatoval, že podľa § 16 ods. 3 zákona o elektronických komunikáciách je na predmetnom trhu stav, pri ktorommá spoločnosť Telefónica O2 Slovakia významný vplyv a také postavenie na veľkoobchodnom trhu č. 9, že nie je vystavená efektívnej súťaži a ekonomický vplyv jej v podstatnom rozsahu dovoľuje správať sa nezávisle od konkurentov a užívateľov.
Uložením povinnosti nákladovej orientácie úrad sleduje hlavne spokojnosť koncových užívateľov. Cieľom úradu je, aby poplatky za ukončenie volania boli stanovené optimálne a nespôsobili vysoké maloobchodné ceny odchádzajúcich volaní poskytovaných ostatnými podnikmi.
Úrad podľa § 10 ods. 2 zákona o elektronických komunikáciách zaslal spoločnosti Telefónica O2 Slovakia opakovanú analýzu veľkoobchodného trhu č. 9, v ktorej uviedol definíciu veľkoobchodného trhu č. 9, zistenia týkajúce sa významného vplyvu na tomto trhu spolu so zistením, že spoločnosť Telefónica O2 Slovakia je významným podnikom na veľkoobchodnom trhu č. 9. Súčasne úrad v opakovanej analýze navrhol spoločnosti Telefónica O2 Slovakia povinnosti podľa § 18 až 22 zákona o elektronických komunikáciách. Na vyjadrenie sa k uvedenému návrhu úrad poskytol spoločnosti Telefónica O2 Slovakia lehotu 30 dní. V stanovenej lehote boli úradu doručené jej vyjadrenia.
Podľa § 17 ods. 1 zákona o elektronických komunikáciách, ak úrad na základe analýzy podľa § 16 zistí, že na príslušnom relevantnom trhu nie je efektívna súťaž, po skončení konzultácií podľa § 10 určí rozhodnutím významný podnik, a zároveň mu v tomto rozhodnutí uloží aspoň jednu povinnosť podľa § 18 až 24 a § 27. Tieto povinnosti musia vychádzať zo zisteného stavu a musia byť oprávnené a primerané účelu a princípom regulácie, ktorými sú podpora efektívnej súťaže a rozvoj vnútorného trhu.
2. pripomienky k analýze všetkých zainteresovaných spoločností (vrátane spoločnosti Telefónica O2 Slovakia),
4. stanoviská úradu k pripomienkam všetkých spoločností i Protimonopolného úradu Slovenskej republiky k analýze.
V rámci riešenia sporu medzi podnikmi a vzhľadom na dlhodobú a pretrvávajúcu neexistenciu dohody o cenách za prepojenie a možnosť ohrozenia záujmov koncových užívateľov úrad vydaním predbežného opatrenia č. 1324/14/2009 zo dňa 31.07.2009 určil výšku poplatkov za prepojenie – ukončenie volaní vo verejnej mobilnej telefónnej sieti, ktoré si majú vzájomne účtovať spoločnosti Orange Slovensko a Telefónica O2 Slovakia a vydaním predbežného opatrenia č. 1325/14/2009 zo dňa 31.07.2009 určil výšku poplatkov za prepojenie – ukončenie volaní vo verejnej mobilnej telefónnej sieti, ktoré si majú vzájomne účtovať spoločnosti T–Mobile Slovensko a Telefónica O2 Slovakia od 01.08.2009. Na základe uvedených rozhodnutí o predbežnom opatrení sú spoločnosti Orange Slovensko a T–Mobile Slovensko povinné účtovať spoločnosti Telefónica O2 Slovakia za prepojenie cenu 0,0792 EUR/min (2,39 Sk/min) a spoločnosť Telefónica O2 Slovakia uvedeným spoločnostiam cenu 0,0925 EUR/min (2,79 Sk/min). Spoločnosti Orange Slovensko a T–Mobile Slovensko podali voči predmetným predbežným rozhodnutiam v zákonnej lehote rozklad.
Na základe výsledkov opakovanej analýzy veľkoobchodného trhu č. 9 úrad dospel k záveru, že na vymedzenom relevantnom trhu nie je efektívna súťaž podľa § 16 ods. 2 zákona o elektronických komunikáciách a podľa § 18 ods. 3 správneho poriadku, začal z vlastného podnetu podľa § 18 ods. 1 správneho poriadku správne konanie so spoločnosťou Telefónica O2 Slovakia vo veci určenia významného podniku podľa § 17 ods. 1 a uloženia povinností podľa § 18 až 22 zákona o elektronických komunikáciách na veľkoobchodnom trhu č. 9.
V súlade s vyššie uvedenými skutočnosťami úrad listom č. 878/14/2009 zo dňa 30.04.2009 oznámil spoločnosti Telefónica O2 Slovakia, že na základe záverov opakovanej analýzy začal správne konanie vo veci určenia spoločnosti Telefónica O2 Slovakia za významný podnik podľa § 17 ods. 1 zákona o elektronických komunikáciách a uloženia povinností podľa § 18 až 22 zákona o elektronických komunikáciách na veľkoobchodnom trhu č. 9 a zároveň podľa § 33 ods. 2 v spojení s § 32 a § 34 a ďalších správneho poriadku požiadal spoločnosť Telefónica O2 Slovakia ako účastníka správneho konania, aby sa k predmetu konania vyjadrila, navrhla dôkazy, prípadne ich doplnila. Toto oznámenie spoločnosť Telefónica O2 Slovakia prevzala dňa 06.05.2009 a na vyjadrenie jej úrad stanovil lehotu 10 dní od doručenia.
Podľa § 33 ods. 1 v spojení s § 32 ods. 2, § 34 a ďalších správneho poriadku sa spoločnosť Telefónica O2 Slovakia listom č. 998/14/2009 zo dňa 14.05.2009, ktorý bol úradu doručený dňa 18.05.2009, vyjadrila k predmetu správneho konania a aj k výsledkom šetrenia. Toto vyjadrenie spoločnosť Telefónica O2 Slovakia doplnila v reakcii na výzvu pred vydaním rozhodnutia v predmetnej veci listom č. 1039/14/2009 zo dňa 29.05.2009, ktorý bol úradu doručený dňa 01.06.2009.
Spoločnosť Telefónica O2 Slovakia vo svojich vyjadreniach k začatiu správneho konania a k výzve pred vydaním rozhodnutia uviedla nasledovné pripomienky:
1. Absencia metódy kalkulácie cien v pôvodnej i doplnenej analýze
Spoločnosť Telefónica O2 Slovakia namieta, že v navrhovanej povinnosti nákladovej orientácie, ktorú úrad navrhol uložiť v analýze relevantného trhu zo dňa 27.03.2009 všetkým významným podnikom chýba a do dnešného dňa nie je sfinalizovaná ani vydaná záväzná metóda kalkulácie cien, podľa ktorej spoločnosť Telefónica O2 Slovakia a ostatní operátori budú počítať regulovanú cenu za ukončenie volania v súlade s § 22 ods. 1 zákona o elektronických komunikáciách.
Podľa spoločnosti Telefónica O2 Slovakia, bez návrhu metódy kalkulácie cien nie je možné v rámci procesu konzultácií ani počas správneho konania komplexne a vo vzájomnej súvislosti posúdiť návrh povinnosti nákladovej orientácie navrhovanej úradom. Spoločnosť Telefónica O2 Slovakia tento postup úradu namieta opakovane (prvý krát koncom októbra 2008, po zverejnení prvého znenia analýzy).
Určenie metódy kalkulácie cien je podľa spoločnosti Telefónica O2 Slovakia nepochybne vecou s významným dopadom na predmetný trh a na ďalšie súvisiace relevantné trhy a musí byť súčasťou návrhu povinnosti nákladovej orientácie. Spoločnosť Telefónica O2 Slovakia uviedla, že jej doposiaľ v komunikácii s úradom, či už formálnej alebo na osobných stretnutiach v rámci konzultácií alebo správneho konania, nebolo zdôvodnené, z akého dôvodu úrad takto postupuje a kde vidí zákonnú oporu pre taký postup, keď metóda kalkulácie cien nie je účastníkovi správneho konania známa ani krátko pred ukončením správneho konania a vydaním rozhodnutia.
Spoločnosť Telefónica O2 Slovakia žiada úrad, aby finálne znenie metódy kalkulácie cien bolo úradom zverejnené v dostatočnej lehote pred vydaním rozhodnutia tak, aby sa spoločnosť Telefónica O2 Slovakia i ďalší účastníci konania mali možnosť oboznámiť sa s ňou a vyjadriť sa k nej a k jej dopadom. Spoločnosť Telefónica O2 Slovakia vyjadrila námietku, že absencia metódy nákladovej orientácie neposkytuje regulovaným subjektom dostatočnú právnu istotu a adekvátnu transparentnosť.
2. Podklady správneho konania a účastníci správneho konania
Nahliadnutím do spisu dňa 21.05.2009 spoločnosť Telefónica O2 Slovakia zistila, že obsahom spisu správneho konania a podkladom pre rozhodnutie je znenie analýzy, komunikácia medzi spoločnosťou Telefónica O2 Slovakia a úradom po začatí správneho konania a anglické a slovenské znenie stanoviska Európskej komisie k analýze zo dňa 24.04.2009. Spoločnosť Telefónica O2 Slovakia zároveň zistila, že voči všetkých subjektom, voči ktorým sa v analýze navrhuje regulácia na relevantnom trhu, sa vedie samostatné správne konanie, pričom každý z troch dotknutých podnikov – mobilných operátorov – je účastníkom len toho správneho konania, ktoré sa týka regulácie ukončenia volaní v jeho vlastnej verejnej mobilnej telefónnej sieti a nie je účastníkom zostávajúcich dvoch správnych konaní.
Spoločnosť Telefónica O2 Slovakia zastáva názor, že by mala byť účastníkom aj ostatných dvoch správnych konaní týkajúcich sa regulácie vo verejných mobilných telefónnych sieťach spoločností Orange Slovensko a T-Mobile Slovensko, a že aj každý z týchto subjektov by mal byť účastníkom ostatných správnych konaní vedených úradom na základe analýzy. V nadväznosti na to spoločnosť Telefónica O2 Slovakia požiadala úrad, aby ju bezodkladne pribral ako účastníka konaní vedených úradom v tejto veci so spoločnosťou Orange Slovensko a T-Mobile Slovensko a to na základe ustanovenia § 14 ods. 1 správneho poriadku, keďže podľa jej názoru niet pochýb o tom, že aj v týchto konaniach vedených v súčasnosti voči spoločnostiam Orange Slovensko a T-Mobile Slovensko je spoločnosť Telefónica O2 Slovakia subjektom, o ktorého ekonomických právach, právom chránených záujmoch a povinnostiach sa má konať.
3. Stanovisko Komisie z 24.04.2009 a prechodné opatrenia cenovej kontroly
Spoločnosť Telefónica O2 Slovakia namieta, že doposiaľ z obsahu spisu nie je zrejmé ako sa úrad vysporiadal s pripomienkami Európskej komisie k doplnenej analýze zo dňa 24.04.2009, osobitne s návrhom na zmenu metódy kalkulácie cien z metodiky FAHC (plne alokovaných historických nákladov) na metodológiu LRIC (dlhodobých prírastkových nákladov) a metódu založenú na nákladoch efektívneho operátora, a tiež s požadovanými prechodnými opatreniami cenovej kontroly, ktoré je podľa názoru Európskej komisie i názoru spoločnosti Telefónica O2 Slovakia potrebné bezodkladne aplikovať predovšetkým s ohľadom na neprimerane vysoké ceny za ukončenie volaní v mobilných sieťach spoločností Orange Slovensko a T-Mobile Slovensko už pre rok 2009, ktoré prekračujú priemer týchto cien v Európskej únii (skutočnosť konštatovaná úradom v analýze).
Spoločnosť Telefónica O2 Slovakia vo svojom stanovisku požiada úrad, aby bezodkladne a v plnej miere rešpektoval a do priebehu správneho konania i rozhodnutia premietol požiadavky a návrhy Európskej komisie formulované v stanovisku z 24.04.2009, osobitne navrhovanú zmenu metodológie metódy kalkulácie cien na LRIC. Súčasne požiadala úrad o bezodkladné prijatie prechodných opatrení cenovej kontroly reguláciou cien podľa priemerných cien porovnateľných konkurenčných trhov Európskej únie v súlade s § 22 ods. 2 zákona o elektronických komunikáciách priamo v rozhodnutí ešte pred tým, ako budú operátormi vypočítané ceny podľa metódy kalkulácie cien (čo môže byť proces predstavujúci niekoľko mesiacov), pričom spoločnosť Telefónica O2 Slovakia navrhuje použiť priemer cien za ukončenie volaní pre rok 2009 v štyroch (4) členských krajinách EÚ susediacich so Slovenskou republikou (Poľsko, Česko, Rakúsko, Maďarsko).
Úrad súhlasí s vyjadrením spoločnosti Telefónica O2 Slovakia, že určenie metódy kalkulácie cien je nepochybne vecou s významným dopadom na relevantný trh, a preto nebolo vyňaté z procesu národných a nadnárodných konzultácií. V tomto rozhodnutí úrad ukladá povinnosť nákladovej orientácie za ukončenie volania vo verejnej mobilnej telefónnej sieti spoločnosti Telefónica O2 Slovakia. Konkrétnu metódu a jej opis, čiže opis systému kalkulácie cien, ktorý obsahuje hlavné kategórie zoskupenia nákladov s pravidlami ich priradenia v súlade s § 22 ods. 4 zákona o elektronických komunikáciách úrad vydá samostatným rozhodnutím, ktoré podľa § 22 ods. 1 zákona o elektronických komunikáciách uverejní vo vestníku úradu. Vzhľadom k tomu, že k metóde kalkulácie cien prebiehajú samostatné konzultácie na národnej aj nadnárodnej úrovni a vzhľadom k tomu, že podľa § 10 ods. 2 zákona o elektronických komunikáciách úrad zohľadní v čo najväčšej možnej miere stanovisko dotknutého podniku po ukončení konzultácií na národnej úrovni a podľa § 10 ods. 4 zákona o elektronických komunikáciách úrad v čo najväčšej možnej miere zohľadní stanovisko Európskej komisie a národných regulačných orgánov po ukončení konzultácií na nadnárodnej úrovni, úrad nepokladá za správne ukladať metódu kalkulácie cien ako súčasť tohto rozhodnutia o určení významného podniku na relevantnom trhu. V súčasnosti prebiehajú nadnárodné konzultácie týkajúce sa metódy kalkulácie cien a následne po zohľadnení pripomienok Európskej komisie aj národných regulačných orgánov úrad vydá samostatné rozhodnutie, ktorým určí metódu kalkulácie cien a túto uverejní vo vestníku.
Podľa § 72 ods. 2 písm. e) zákona o elektronických komunikáciách sa všeobecný predpis o správnom konaní nevzťahuje na určenie metódy kalkulácie cien (§ 22 až § 24). Z vyššie uvedených dôvodov úrad určí metódu kalkulácie cien samostatným rozhodnutím, preto sa viac nebude venovať metóde kalkulácie cien v odôvodnení tohto rozhodnutia.
V tomto rozhodnutí úrad ukladá povinnosť nákladovej orientácie a ďalším samostatným rozhodnutím úrad určí metódu kalkulácie cien ako opis systému kalkulácie cien, ktorý obsahuje podrobné kategórie oprávnených nákladov s pravidlami ich priradenia, a preto tu úrad nevidí žiadnu právnu neistotu.
Úrad v tejto veci viedol so spoločnosťou Telefónica O2 Slovakia správne konanie. Dňa 17.07.2009 bolo spoločnosti Telefónica O2 Slovakia doručené rozhodnutie úradu č. 1247/14/2009 zo dňa 14.07.2009 vo veci vylúčenia spoločnosti Telefónica O2 Slovakia zo správneho konania, ktoré úrad vedie so spoločnosťou Orange Slovensko vo veci určenia významného podniku a uloženia s tým súvisiacich povinností a súčasne bolo spoločnosti Telefónica O2 Slovakia doručené rozhodnutie úradu č. 1248/14/2009 zo dňa 14.07.2009 vo veci vylúčenia spoločnosti Telefónica O2 Slovakia zo správneho konania, ktoré úrad vedie so spoločnosťou T-Mobile Slovensko vo veci určenia významného podniku a uloženia s tým súvisiacich povinností. Voči predmetným rozhodnutiam podala spoločnosť Telefónica O2 Slovakia v zákonnej lehote rozklad. Druhostupňový orgán úradu na základe návrhu ním zriadenej osobitnej komisie podľa § 72 ods. 3 zákona o elektronických komunikáciách rozhodne o rozklade spoločnosti Telefónica O2 Slovakia vydaním druhostupňového rozhodnutia v predmetnej veci.
Stanovisko úradu k bodu 3:
K uvedeným pripomienkam spoločnosti Telefónica O2 Slovakia sa úrad vyjadril vyššie v stanovisku úradu k pripomienkam Európskej komisie k bodu 1 a k bodu 2 a v stanovisku úradu k pripomienkam spoločnosti Telefónica O2 Slovakia k bodu 1.